als_Latn dik_Latn ron_Latn
Tom Doshit nuk do t’i hiqet mandati. Ky është vendimi i sotëm i KQZ-së, që ka vendosur kundër heqjes së mandatit të deputetit Doshi. “Vendimi nga KQZ u mor me votë unanime. Ndaj këtij vendimi mund të bëhet ankimim”, tha kryetari i ri i KQZ, Klemet Zguri.
Doshi kryeson listën e Shkodrës në partinë e Skënder Gjinushit, ndërsa avokati Vladimir Meçe sqaroi se ngjarja e vitit 1990 nuk e djeg kandidimin e tij, pasi ajo vepër penale tashmë është shlyer dhe Doshi e ka kaluar edhe periudhën e rehabilitimit për t’u konsideruar i pastër.
“Zoti Doshi që kur është zgjedhur funksionar në vitin 2005 nuk ka pasur asnjë pengesë ligjore, edhe pse ligji i dekriminalizimit nuk ishte miratuar”, tha Meçe.
als_Latn als_Latn als_Latn